
Blaai om asseblief
INSTRUKSIES EN INLIGTING

1. Hierdie vraestel bestaan uit DRIE afdelings:


AFDELING A:  Begripstoets (VRAAG 1, VRAAG 2 en VRAAG 3)
30 punte

AFDELING B:  Opsomming (VRAAG 4)




10 punte

AFDELING C:  Taal (VRAAG 5 en VRAAG 6)



40 punte
2. Lees die instruksies by al die vrae aandagtig deur.

3. Beantwoord Al die vrae.

4. Begin elke afdeling op ’n nuwe bladsy.

5. Trek ’n lyn na elke afdeling.

6. Nommer elke antwoord presies soos die vraag in die vraestel.

7. Laat ’n reël oop na elke antwoord.

8. Skryf netjies en leesbaar.

9. Skenk veral baie aandag aan spelling en sinskonstruksie.

AFDELING A: LEESBEGRIP

VRAAG 1: ARTIKEL

· Lees die onderstaande tydskrifartikel en beantwoord die vrae.

	Zakumi, die vrolike luiperd met die groen hare

Hy is vol grappies, altyd reg vir ’n partytjie en wil so veel moontlik vriende maak. Sy naam is Zakumi, en hy is die vrolike luiperd met die groen hare. Maar hy is nie sommer enige luiperd nie – hy is Suid-Afrika se gelukbringer vir die Wêreldbeker-sokkertoernooi in 2010.

“Zakumi se groen hare is glo die perfekte kamoeflering op ’n sokkerveld. Hy dra altyd sy sokkerbal saam en sal mense graag nooi om saam met hom te speel,” sê Delia Fisher, die Suid-Afrikaanse woordvoerder vir Fifa.

Die geboorteproses het amper twee jaar geduur, vertel sy. Ontwerpers van oor die land is genooi om hulle verbeelding vrye teuels te gee en met ’n tipies Suid-Afrikaanse gelukbringer vorendag te kom. Toe het hulle hulle voorstelle vir Fifa en die plaaslike reëlingskomitee gestuur, wat ’n wenner uit al die blink idees moes kies.

Nadat hard en lank gedink is, is die Kapenaar Andries Odendaal se ontwerp gekies – ’n geel luiperd met groen hare.

Die naam Zakumi is ’n tipiese Afrika-naam, sê Delia. Die “ZA” dui op Suid-Afrika en die “kumi” beteken “tien” in verskeie Afrika-tale. Hy is op 16 Junie 1994 gebore – net mooi op Jeugdag. Sy verjaardag is simbolies van ons demokratiese land.

Dit is die heel eerste keer dat ’n luiperd ’n gelukbringer by ’n Wêreldbeker-sokkertoernooi gaan wees.

“Die rol van Zakumi, soos alle gelukbringers, is om die gees van die toernooi aan te wakker en die skare, veral die kinders, te vermaak,” vertel Delia. En dít gaan Zakumi met oorgawe doen.

Hy het blykbaar net een swak punt: hy raak soms net daar op die plek aan die slaap. Seker maar omdat hy so baie aan die gang is en oral in die land rondreis.

Vier lande het al sedert die gelukbringer ingestel is, hulle Wêreldbekersokker-toernooi gewen. Hulle is Engeland in 1966, Duitsland in 1974, Italië in 1990 en Frankryk in 1998. Kan Suid-Afrika die vyfde word? As Zakumi weet, sê hy nie ’n woord nie ...

                                                                                  Uit: Huisgenoot 9 Oktober 2008


1.1
Wat is die naam van die gelukbringer wat Suid-Afrika tydens die 2010 Wêreldbekersokkertoernooi gaan gebruik?




(1)

1.2
Watter soort dier is Zakumi?






(1)

1.3
Waarom is dit ’n voordeel dat Zakumi se hare groen is?


(1)

1.4
Wat dra Zakumi altyd saam met hom?





(1)
1.5
Dit het langer as twee jaar geneem om Zakumi te ontwerp.
1.5.1
Sê of die stelling WAAR of ONWAAR is.





(1)

1.5.2
Haal DRIE opeenvolgende woorde uit die leesstuk aan om jou antwoord 

op Vraag 1.5.1 te bewys.







(1)

1.6
Uit watter provinsie kom Zakumi se ontwerper?




(1)
1.7
Waarvoor staan die ZA in Zakumi?





(1)

1.8
Hoe oud sal Zakumi met die Wêreldbeker-sokkertoernooi in 2010 wees?
(1)

1.9 
Noem een funksie van ’n gelukbringer by ’n sokkertoernooi.


(1)

1.10
Gee een rede waarom Zakumi so maklik aan die slaap raak.

(1)

1.11
In watter mate kan Zakumi dalk bydra dat Suid-Afrika die Wêreldbeker-sokkertoernooi in 2010 wen?






(1)

VRAAG 2: ADVERTENSIE
Lees die onderstaande advertensie en beantwoord dan die vrae.

[image: image1.png]Hou kommervry vakansie met
‘n aanbod vir die hele gesin

As die beursie knyp, is daar goeie vankansienuus! Bespreek jou
midweek-wegbreek by enige van die ATKV se ses oorde en kry
waarde soos min: ‘n ekstra nag vir jou en jou gesin as jy twee

nagte kuier.* Boonop staan jy ‘n kans om 'n LG plasmaskerm TV
te wen!*

Geniet ‘n unieke gesinsvakansie by enige oord, en
vind uit waarom die ATKV-oorde bekend staan as
van die veiligste, lekkerste wegbreekervarings
in Suid-Afrika. Kom uit vir ‘'n wegbreek wat jy
kan bekostig. Kom uit vir Afrikaans.

3L,
* Voorwaardes geld. P :
ATKV
www.atkvoorde.co.za asie
Oorde
e 5oy O o s S
Buffelspoort Drakensville Goudini Spa  Hartenbos Klein-Kariba Natalia

Tel: +27 (0)14 572-1000  Tel: +27 (0)36 438-6287  Tel: +27 (0)23 349-8100  Tel: +27 (0)44 601-7200  Tel: +27 (0)14 736-9800  Tel: +27 (0)31 916-4545
buffelspoort@atkv.ora.za drakensville@atkv.org.za goudini@atkv.org.za hartenbos@atkv.org.za kariba@atkv.org.za natalia@atkv.org.za




Uit Leef 9 Oktober 2008
2.1 Watter spesiale aanbod bied die ATKV-oorde aan?



(1)

2.2
Hoeveel ATKV-oorde is daar?






(1)

2.3
Hierdie spesiale aanbod is geldig oor naweke.
2.3.1
Sê of die stelling waar of onwaar is.





(1)
2.3.2
Gee EEN woord om jou antwoord op Vraag 2.3.1 te bewys.


(1)

2.4
Wat kan jy moontlik ook wen as jy van hierdie aanbod gebruik maak?
(1)

2.5
Hoe word die voorwaardes vir die wedstryd in die teks beklemtoon?

(1)

2.6
Hoe weet jy dat die ATKV hulle oorde ook op die internet adverteer?
(1)

2.7
Jy wil graag gedurende die Junievakansie Goudini Spa besoek, maar 
hulle telefoonlyne is buite werking. Hoe sal jy te werk gaan om met hulle kontak te maak om ’n bespreking te doen?




(1)

2.8
Waarom dink jy is daar ’n sonnetjie bokant die woord ATKV asook die 
naam van elk van die vakansieoorde?





(1)
2.9 
Wat is die doel van die foutiewe optelsom 1 + 1 = 3?



(1)

2.10
Wat is die funksie van die prentjies in die optelsom 1 + 1 = 3?

(1)

VRAAG 3: RESENSIE

Lees die onderstaande filmresensie en beantwoord dan die vrae wat volg.

	HANSIE: DIE BOODSKAP IS DUIDELIK
Suid-Afrikaners behoort vertroud te wees met die storie van Hansie Cronjé. Die voorbeeldige en belowende skoolseun; die uitblinker-krieketheld van “Hansie and the boys”; die bom wat gebars het oor wedstrydknoeiery en sy bekentenis voor die King-kommissie; en sy uiteindelike tragiese dood.

Die prent Hansie, geskryf en vervaardig deur sy broer, Frans, vertel die verhaal van ’n held wat die pad byster geraak het, van die versoeking van geld, van hoe die waarheid ’n mens vrymaak en van vergifnis. Soos met regisseur Regardt van den Berg se Faith Like Potatoes is die Christelike invalshoek onmiskenbaar.

Frank Rautenbach kwyt hom oor die algemeen goed van sy taak in die rol van Cronjé. Die Amerikaanse Sarah Thompson in die rol van Bertha oortuig egter glad nie – sy is allermins ’n Afrikaanse meisie uit die Vrystaat.

Die probleem met Hansie is dat dit so bitter hard probeer (en meer as twee uur vat) om die kyker te oortuig Cronjé was ’n goeie mens wat ’n gruwelike fout gemaak het en tot inkeer gekom het. Ek glo steeds die meeste Suid-Afrikaners sal in elk geval daarmee akkoord gaan – of hulle die prent gesien het of nie.

Uit: Rapport-Tydskrif 28 September 2008


3.1
Aan watter sportsoort het Hansie Cronjé deelgeneem?


(1)

3.2
Hansie Cronjé het voor die King-kommissie ontken dat hy skuldig is aan wedstrydknoeiery.

3.2.1
Sê of die stelling WAAR of ONWAAR is.





(1)

3.2.2
Haal EEN WOORD uit die eerste paragraaf aan om jou antwoord op 
Vraag 3.2.1 bewys.








(1)

3.3
Watter twee ooreenkomste is daar tussen die films Hansie en 
Faith Like Potatoes?







(2)
3.4
Waarom pas Sarah Thompson nie goed in die rol as Hansie se vrou nie?
(1)
3.5
Die opskrif sê dat die boodskap van die film Hansie duidelik is. Sê in jou eie woorde wat die boodskap van die film is. 




(1)

TOTAAL AFDELING A: 30
AFDELING B: OPSOMMING

VRAAG 4

· Lees die artikel oor Valstrikke van studeer vir die eksamen aandagtig deur.

· Maak ’n opsomming van die volgende:

1.
VIER dinge wat jy moet doen voordat jy begin leer.

2.
TWEE dinge wat jy moet doen terwyl jy leer.
3.
TWEE dinge wat jy moet doen as jy hersiening doen.

· Skryf jou sinne puntsgewys onder mekaar neer.

· Skryf jou eie volsinne (Geen direkte aanhalings nie).

· Laat ’n reël tussen die sinne oop.

· Jou opsomming mag nie langer as 70 woorde wees nie.

· Dui die getal woorde aan die einde van die opsomming aan.

· Jy sal gepenaliseer word as jy meer as 70 woorde skryf of as jy nie die 


getal woorde aan die einde van die opsomming aandui nie.
	VALSTRIKKE VAN STUDEER VIR DIE EKSAMEN

Elke eksamen gebeur dit. Baie leerders se mae trek sommer so op ’n knop van die eksamenkoors en senuwees. Hulle weet nie mooi hoe hulle moet leer nie en die tyd begin hulle inhaal. Die goeie nuus is dat alles waarskynlik nie vir jou verlore is nie.

Kry beheer oor die situasie en kry jou prioriteite reg. Maak ’n lys van al die dinge wat jy moet doen en breek jou werklas in hanteerbare blokke op. Kyk na die betrokke vak se leerplan, handboeke en notas.  Bepaal wat die belangrikste onderwerpe is en watter stukke werk jy nog steeds nie begryp nie. Só ’n vooruitskouing bespaar tyd deurdat dit jou help om te organiseer en op hoofonderwerpe te fokus.
Raak aktief betrokke by die teks. Maak notas of onderstreep sleutelkonsepte. Maak gebruik van verskillende leermetodes, soos geheuebrûe, diagramme of tekeninge. Toets jouself en kyk of jy die werk ken. Sê elke afdeling van die werk wat jy geleer het, hardop vir jouself op. 

Hersien gereeld die werk wat jy geleer het. ’n Mens kan nooit óórstudeer nie. Moenie op jou bed lê en studeer nie. Navorsers het vasgestel dat die plek voor jou tuislessenaar strate beter is as enige ander studieplek.
As jy nog ’n uur of twee studeer voordat jy eksamen moet gaan skryf, beteken dit dat jy jou brein vir daardie tydperk inspan. Pleks dat jy uitgerus met die vraestel begin, is jy dan klaar suwwerig wanneer jy by die eksamenlokaal instap. Versprei dus jou leertyd oor ’n tydperk. Vermy verstandelike uitputting deur vir kort rukkies te rus terwyl jy studeer. Wanneer jy die ruskansie benut, moet jy glad nie aan jou leerwerk dink nie.

Dit is baie belangrik dat jy jouself voor die eksamen goed moet versorg! Eet goed, slaap goed en kry genoeg oefening.

                                                                                               Uit: Mieliestronk.com


AFDELING C: TAAL

VRAAG 5: WOORD- EN SINSTRUKTURE

· Lees die onderstaande stuk in verband met Pagel se sirkus en voltooi dan die paragrawe met behulp van die leidrade in die regterkantste kolom.

· Skryf slegs die antwoorde langs die vraagnommer in die antwoordboek neer.

	In die jare (5.1 20) was die koms van Pagel se (5.2 baie beroemde) sirkus ’n groot gebeurtenis vir die plaasgemeenskap (5.3 rondom/rond om) De Rust. (5.4 Elke Jan Rap en sy ______ ) was daar. Dit het die skoolkonsert en mombakkies dra op 5.5 Nuwe Jaar/nuwejaar/Nuwejaar) verdwerg. 
Vir ons kinders het die (5.6. vertoon) al begin wanneer die sirkus die stasie met ’n spesiale goederetrein binnegestoom het. (5.7 Nadat/Daarna) die volgelaaide spoorwegtrokke op ’n syspoor gerangeer is, het die opwinding van die aflaaiery begin.

Teen (5.8 eet+tyd) het ons reeds almal die drie kilometer stasie toe gehardloop met ons speekbene om die gewerskaf op ’n (5.9 gevaarlike) afstand dop te hou. Dit was nooit ’n uitgemaakte saak dat ons die sirkus te sien sou kry nie.  Daarvoor was ons (5.10 pa’s en ma’s) se geldjies te (5.11 skraps). 
Ons het ons vergaap aan die (5.12 baie hoë) tent wat opgeslaan is. Dit was die (5.13 groot) tent wat ons nog ooit gesien het, selfs groter as (5.14 dominee) Fourie (5.15 s’n/ sin).
By die klein (5.16 stasie) het ons (5.17 onmiddellik/onmidellik/onmiddelik) na die nar gesoek, maar hy het sy lyf skaars gehou, omdat hy (5.18 in die oggend) nog nie opgemaak was nie. 

Die leeus op die (5.19 bokwa) het hard gebrul en die (5.20 voshings) het senuweeagtig begin rondtrippel.

	5.1

5.2

5.3

5.4

5.5

5.6

5.7

5.8

5.9

5.10

5.11

5.12

5.13

5.14

5.15

5.16

5.17

5.18

5.19

5.20


	Skryf die telwoord uit.

Gee die intensiewe vorm.

Kies die korrekte woord.

Voltooi die idiomatiese uitdrukking.

Kies die korrekte woord.

Gee die korrekte vorm van die woord.

Kies die korrekte woord.

Gee die korrekte samestelling.

Gee die antoniem.
Gee EEN woord.
Gee ’n sinoniem.
Gee die intensiewe vorm.

Gee die oortreffende trap.

Gee die korrekte afkorting.

Kies die korrekte woord met behulp van die woordeboek:
sin vermoë om waar te neem, een of meer woorde wat ’n geheel vorm

s’n behoort aan
Gee die verkleiningsvorm.

Kies die korrekte spelling.
Gee EEN woord.

Gee die meervoud.

Gee die teenoorgestelde geslag.














(20)
Bestudeer die prentjie oor Pagel se sirkus en voltooi dan die sinne met die hulp van die leidrade in die regterkantste kolom.

	5.21 Die leeus het die kinders bang 

gemaak.
5.22 Pagel druk sy kop in die leeu se bek.

5.23 Pagel is altyd bang dat die leeu hom sal byt.

5.24 Die dogtertjie het benoud geskreeu: “Die leeu gaan vandag die oom se kop morsaf byt!”

5.25 Die mense hoop om (aksie sien).

5.26 (Omdat) Pagel vertrou die leeus. Pagel is nie bang nie.

5.27 Pagel gaan (vermaak; met sy toertjies; vanaand; die mense.)

5.28 Die leeuvertoning is die hoogtepunt van die aand.

Pagel behoort (5.29 voorsorg tref) ingeval ’n leeu hom dalk byt.
5.30 Die skare word vermaak deur Pagel se waaghalsigheid.

Die ou tannie wat (5. 31 sit in die voorste ry), klou haar handsak vas.

5.32 Pagel sê (5.32 dat hy nog nooit deur ’n leeu gebyt is nie.)
	5.21

5.22

5.23

5.24

5.25

5.26

5.27

5.28

5.29

5.30

5.31

5.32
	Skryf in die lydende vorm.
Skryf in die verlede tyd.

Skryf in die ontkennende vorm.

Skryf in die indirekte rede.

Skryf in die infinitief.

Verbind die twee sinne met die voegwoord tussen hakies.
Gee die korrekte woordorde.

Verander die sin in ’n vraagsin sodat die donker gedrukte woord die antwoord is.

Skryf in die infinitief.
Skryf in die bedrywende vorm.
Gee die korrekte woordorde.
Skryf in die direkte rede.
	(1)

(1)

(1)

(1)

(1)

(1)

(1)

(1)

(1)

(1)

(1)

(1)








Uit: Weg, September 2008













(12)

VRAAG 6: KRITIESE TAALBEWUSTHEID – STROKIESPRENT

6.1
Kyk na die onderstaande advertensie van die ATKV en beantwoord dan die vrae.
ATKV

Eenstop-geenstop

Kultuurplesier


Ons gee kultuur vrye teuels

Afrikaans

Trippel op al meer tonge

6.1.1 Waarom is die gebruik van die instrument om geloof voor te stel 
funksioneel?









(1)

6.1.2
Wat beteken dit as ons vrye teuels aan iets gee?



(1)

6.1.3
Wat bedoel die adverteerder as hy sê dat Afrikaans op al meer tonge

trippel?









(1)
6.1.4
Gebruik die woord trippel in ’n sin sodat dit ’n denotatiewe betekenis het.
(1)

6.1.5
Verduidelik die konnotasie tussen die gloeilamp en visie.


(1)

6.2 Kyk na die onderstaande advertensie oor gewigsverlies en beantwoord dan die vrae wat volg.

[image: image2.png]VERLOOR GEWIG





KRY ’N FERM LYF VIR DIE SOMER
Verloor tot 12 kg in net vier weke!

6.2.1
Watter vorm van stereotipering vind jy in hierdie advertensie?

(1)

6.2.2
Hoe word die leser gemanipuleer om hierdie produk te koop?

(1)

TOTAAL AFDELING C: 40

GROOTTOTAAL: 80
3.





1.





2...





As die beursie knyp, is daar goeie vakansienuus! Bespreek jou midweek-wegbreek by enige van die ATKV se ses oorde en kry waarde soos min: ’n ekstra nag vir jou en jou gesin as jy twee nagte kuier.* Boonop staan jy ’n kans om ’n LG plasmaskerm TV te wen!*














Nokwanda voor


behandeling 100,2 kg





Nokwanda 


verloor 19,6 kg








Slimming & Health Clinic













                     (Blaai om)
Kopiereg voorbehou

Blaai om asseblief

